biswa921/hiwiki-latest-pages-articles-raw huggingface dataset:
बिल्हौर

विवरण 
बिल्हौर मानचित्र
बिल्हौर (Bilhaur) भारत के उत्तर प्रदेश राज्य के जनपद कानपुर नगर में स्थित एक कस्बा है। यह इसी नाम से तहसील का मुख्यालय भी है। यहां मुख्य रूप से हिन्दी भाषा के तौर पर इस्तेमाल की जाती है। यह क्षेत्र कन्नौज शहर के करीब होने के कारण यहाँ पे कुछ लक्षण कन्नौजी भाषा के भी मिलते हैं। यहाँ के किसानो की मुख्य फसल आलू है। किसान को आलू रखने के लिये उचित शीत-ग्रहों की व्यवस्था है। इस कस्बे में भारतीय जीवन बीमा निगम का कार्यालय, पुलिस थाना, रेलवे स्टेशन और तहसील भी स्थित है। कस्बा बिल्हौर की जनसंख्या सन् 2011 की जनगणना के अनुसार 20‚493 आंकी गयी थी।  कस्बा बिल्हौर मे नगर पालिका परिषद के अन्तर्गत कुल 25 वार्ड स्थित है एवं ग्रामीण क्षेत्र मे छोटे–बडे गांवो को मिलाकर लगभग 750 गांव स्थित है।
+दिनांक 01.10.2023 तक की स्थिति के अनुसारक्रम संख्यापदनामअधिकारी का नाम1उपजिलाधिकारीश्रीमती रश्मि लाम्बा2तहसीलदारश्री तिमराज सिंह3विधायकश्री मोहित सोनकर उर्फ राहुल बच्चा4सांसदश्री अशोक रावत

 नगर पालिका परिषद बिल्हौर 
बिल्हौर नगर पालिका परिषद जनपद कानपुर नगर की प्रमुख एवं आदर्श नगर पालिका है। बिल्हौर नगर पालिका परिषद के अन्तर्गत कुल 25 वार्ड स्थित है। समस्त वाडों एवं उनके सभासदों की सूची नीचे प्रकाशित है –
+दिनांक 01.10.2023 तक की स्थिति के अनुसारक्रम संख्यापदनामअधिकारी का नाम1अधिशाषी अधिकारीसुश्री अंजनी मिश्रा2नगर पालिका अध्यक्षश्री मो0 इखलाक खान
दिनांक 01.10.2023 तक की स्थिति के अनुसारवार्ड संख्यावार्ड का नामसभासद का नाम 1मुनीश्वर अवस्थी नगरश्री अतुल तिवारी2महात्मा गांधी नगरश्री शहनूर उर्फ शानू3गया प्रसाद नगरश्री मनोज कुमार4बाल्मीक नगरश्रीमती अंजू सिंह5सरदार पटेल नगरश्री मो0 शमीम6जय प्रकाश नगरश्री राजकुमार राठौर7कृष्णा नगरश्री हितेश सिंह भदौरिया8बहादुर शाह जफर नगरश्री मो0 रिजवान9चन्द्र शेखर आजाद नगरश्रीमती चुन्नी बेगम10भगत सिंह नगरश्री चांद आलम11आजाद नगरश्री अतुल कुमार12पन्त नगरश्री मो0 जकील13जवाहर नगरश्रीमती सुमन14सरोजनी नायडू नगरश्रीमती शैलेश कुमारी15अश्फाक उल्ला नगरश्री जुबैर16लक्ष्मी बाई नगरश्री नीरज वर्मा17अब्दुल कलाम आजाद नगरश्रीमती महरोज18महाराणा प्रताप नगरश्री विपिन कुमार19लोहिया नगरश्री नसीम20अम्बेडकर नगरश्री मो0 जीशान21राजीव नगरश्रीमती रूबीना22लाल बहादुर शास्त्री नगरश्रीमती शमा परवीन23किदवई नगरश्री मो0 अतहर24सुभाष नगरश्री राम नारायण25इन्दिरा नगरश्री निहाल

 तहसील बिल्हौर 
तहसील बिल्हौर मे कुल 4 विकास खण्ड एवं लगभग 750 गांव है। तहसील बिल्हौर के अन्तर्गत आने वाले कुछ गांवाे की सूची नीचे प्रकाशित है – 
+दिनांक 01.10.2023 तक की स्थिति के अनुसारक्रम संंख्याविकास खण्ड का नामग्राम का नाम ग्राम प्रधान का नामग्राम सचिव का नामलेखपाल का नाम1बिल्हौरबिल्हौर देहातश्री वीरेन्द्र कटियारश्री विजय कुमार2"कुदौराश्रीमती चेतना गौतमश्री हिमांशू पाण्डेय3"रहमतपुर""4"मकनपुरश्री अंकित5"सुभानपुर मुराद नगरश्री श्याम बिहारीश्री हिमांशू पाण्डेय6"रहीमपुर करीमपुर ⁄ गुरधराश्री आशुतोष7ककवनककवन8"अनेईश्री रवि यादव9"हालामऊ श्री मिथलेश कुमारश्री विवेक कुमार पटेल10शिवराजपुरशिवराजपुर11"तरीपाठकपुर12"डोडवा जमौली13चौबेपुरचौबेपुर कलांश्री विजय शंकर शुक्ला14"रौतापुर कलांश्रीमती उर्मिला15"राजारामपुर

 इन्हें भी देखें

 [[कानपुर 
नगर ज़िला]]

 बाहरी कड़ियाँ 
 बिल्हौर- उत्तर प्रदेश 

 सन्दर्भ 

श्रेणी:कानपुर नगर ज़िला
श्रेणी:उत्तर प्रदेश के नगर
श्रेणी:कानपुर नगर ज़िले के नगर
नीबू घास (भारतीय)

right|thumb|250px|नीबू घास

नींबू घास (लेमन ग्रास) काफी भारतीय घरों में उगाई जाती है। इसे लेमन ग्रास/चायना ग्रास/भारतीय नींबू घास/मालाबार घास अथवा कोचीन घास भी कहते हैं। इसका वैज्ञानिक नाम सिम्बेपोगोन फ्लक्सुओसस (Cymbopogon flexuosus) है।

इसकी पत्तियां चाय में डालने हेतु उपयोग में लेते हैं। पत्तियों में एक मधुर तिक्षण गंध होती है जो चाय में डालकर उबालकर पीने से ताजगी के साथ साथ सर्दी आदि से भी राहत देती है। इसकी खेती के लिए डूंगरपुर, बांसवाड़ा व प्रतापगढ़ के कुछ हिस्से उपयुक्त हैं। जहाँ यह प्राकृतिक रूप से पैदा होती है। इसकी विधिवत खेती केरल, तमिलनाडु, कर्नाटक, आसाम, पश्चिम बंगाल, उत्तर प्रदेश एवं राजस्थान राज्यों में हो रही है।

 बाहरी कड़ियाँ 
 नींबू घास (उत्तरा कृषि प्रभा)
 लेमन ग्रास (शेफ संजीव कपूर)
 लेमनग्रास और माइग्रेन

श्रेणी:भारतीय वनस्पति
श्रेणी:औषधीय पौधे
गलगुटिकाशोथ

300px|right|thumb|लाल गलगुटिका पर सफेद रंग के शोथ
मनुष्य के तालु के दोनों ओर बादाम के आकार की दो ग्रंथियाँ होती है, जिन्हें हम गलगुटिका, तुंडिका या टॉन्सिल कहते हैं। इन ग्रंथियों के रोग को गलगुटिकाशोथ या गलतुंडिकाशोथ (तालुमूलप्रदाह tonsilitis) कहते हैं। tonsils के सूजन को tonsillitis कहा जाता हैं। tonsils यह गले के अंदर दोनों बाजु जीभ /tongue के पिछले भाग से सटी हुई lymph nodes हैं। tonsils हमारे शरीर में रोग प्रतिरोधक शक्ति यानि की Immunity का एक हिस्सा है जो की खतरनाक bacteria और virus को शरीर के भीतर प्रवेश करने से रोकता हैं।

 कारण 
यह रोग पूयजनक जीवाणुओं के उपसर्ग, प्रधानत: मालागोलाणु (stretococcus) से होता है। शारीरिक रोग-प्रतिरोधशक्ति की दुर्बलता, अधिक परिश्रम, दूषित वातावरण में निवास तथा दूषित जल एवं दूषित दूध के व्यवहार से गलगुटिकाशोथ के लक्षण उत्पन्न हो जाते हैं। ऋतु परिवर्तन के समय शीत लग जाने से भी रोग हो जाने का भय रहता है।

 लक्षण 
इस रोग में गलगुटिकाएँ बड़ी एवं रक्तवर्ण दिखलाई देती हैं। शोथ की अवस्था में ज्वर, कंठ में वेदना, मुख में थूक अधिक आना, खाँसी, शिरशूल, भोजन निगलने में कष्ट, श्वसन दुर्गधित आदि लक्षण उपस्थित रहते हैं।

गलगुटिकाओं के पृष्ठ पर पीतवर्ण के पीब के धब्बे दिखलाई देते हैं। यदि रोग का उचित उपचार नहीं किया जाता तो गलगुटिकोओं की यह अवस्था स्थायी हो जाती है और थोड़े थोड़े समय के अंतर पर ये कष्ट देने लगती हैं।

 उपचार 
उग्र अवस्था में सल्फा औषधों का उपयोग करने से लाभ होता है। पोटासियम परमैंगनेट के तनु विलयन, या लवणजल का गरारा (gargle) करना चाहिए। दीर्घस्थायी अवस्था में शल्यकर्म द्वारा गलगुटिकाओं को निकलवा देना चाहिए। 

 बाहरी कड़ियाँ 
टॉन्सिल - कारण, लक्षण और उपचार - डॉ पारितोष त्रिवेदी 
Tonsillopharyngitis. The Merck Manuals: The Merck Manual for Healthcare Professionals.

श्रेणी:रोग
अच्युताष्टकम्

अच्युताष्टकम् आदि गुरु शंकराचार्य द्वारा रचित सर्वश्रेष्ठ एवं कर्णप्रिय स्तुतियों में से एक है।

 स्तोत्र 

अच्युतं केशवं रामनारायणं कृष्णदामोदरं वासुदेवं हरिम्।
श्रीधरं माधवं गोपीकावल्लभं जानकीनायकं रामचन्द्रं भजे ॥१॥

अच्युतं केशवं सत्यभामाधवं माधवं श्रीधरं राधिकाराधितम्।
इन्दिरामन्दिरं चेतसा सुन्दरं देवकीनंदनं नंदजं संदधे ॥२॥

विष्णवे जिष्णवे शंखिने चक्रिणे रुक्मिणीरागिणे जानकीजानये।
बल्लवीवल्लभायाऽर्चितायात्मने कंसविध्वंसिने वंशिने ते नम: ॥३॥

कृष्ण गोविन्द हे राम नारायण श्रीपते वासुदेवाजित श्रीनिधे।
अच्युतानन्त हे माधवाधोक्षज द्वारकानायक द्रोपदीरक्षक ॥४॥

राक्षसक्षोभित: सीतया शोभितो दण्डकारण्यभूपुण्यताकारण:।
लक्ष्मणेनान्वितो वानरै: सेवितोऽगस्त्यसंपूजितो राघव: पातु मां ॥५॥

धेनुकारिष्टकोऽनिष्टकृद् द्वेषिणां केशिहा कंसह्रद्वंशिकावादक:।
पूतनाकोपक: सूरजाखेलनो बालगोपालक: पातु मां सर्वदा ॥६॥

विद्युदुद्योतवान् प्रस्फुरद्वाससं प्रावृडम्भोदवत् प्रोल्लसद्विग्रहम्।
वन्यया मालया शोभितोरस्थलं लोहितांघ्रिद्वयं वारिजाक्षं भजे ॥७॥

कुंचितै: कुन्तलैर्भ्राजमानाननं रत्नमौलिं लसत् कुंडलं गण्डयो:।
हारकेयूरकं कंकणप्रोज्ज्वलं किंकिणीमंजुलं श्यामलं तं भजे ॥८॥

अच्युतस्याष्टकं य: पठेदिष्टदं प्रेमत: प्रत्यहं पूरुष: सस्पृहम्।
वृत्तत: सुन्दरं कर्तृविश्वम्भरं तस्य वश्यो हरिर्जायते सत्वरं ॥९॥

॥ इति श्रीमच्छंकराचार्यविरचितं अच्युताष्टकं संपूर्णं ॥

 बाहरी कड़ियाँ 
 Complete Works of Shankaracharya

श्रेणी:स्तोत्र
श्रेणी:शंकराचार्य
श्रीमृत्युञ्जयस्तोत्रम् (मार्कण्डेयकृत)

right|thumb|150px|शिव द्वारा मार्कण्डेय की यम से रक्षा
श्री मृत्युंजय स्तोत्र महर्षि मार्कण्डेय द्वारा भगवान (शिव) की स्तुति में रचा गया है।

मार्कण्डेय अल्पायु थे, दीर्घ आयु हेतु उन्होंने भगवान शिव की आराधना की। मुत्यु के समय भगवान शिव के आशीर्वाद से काल को वापस लौटना पड़ा एवं शिव ने मार्कण्डेय को दीर्घायु होने का वरदान दिया।

 स्तोत्र 
ॐ अस्य श्री सदाशिवस्तोत्र मन्त्रस्य मार्कंडेय ऋषिः अनुष्टुप्छन्दः श्री साम्ब सदाशिवो देवता गौरी शक्ति: मम सर्वारिष्ट निवृत्ति पूर्वक शरीरारोग्य सिद्धयर्थे मृत्युंज्यप्रीत्यर्थे च पाठे विनियोग:॥

ॐ रुद्रं पशुपतिं स्थाणुं नीलकण्ठमुमापतिम्।
नमामि शिरसा देवं किन्नो मृत्यु: करिष्यति॥

नीलकण्ठं विरुपाक्षं निर्मलं निर्भयं प्रभुम्।
नमामि शिरसा देवं किन्नो मृत्यु: करिष्यति॥

कालकण्ठं कालमूर्तिं कालज्ञं कालनाशनम्।
नमामि शिरसा देवं किन्नो मृत्यु: करिष्यति॥

वामदेवं महादेवं शंकरं शूलपाणिनम्।
नमामि शिरसा देवं किन्नो मृत्यु: करिष्यति॥

देव देवं जगन्नाथं देवेशं वृषभध्वजम्।
नमामि शिरसा देवं किन्नो मृत्यु: करिष्यति॥

गंगाधरं महादेवं लोकनाथं जगद्गुरुम्।
नमामि शिरसा देवं किन्नो मृत्यु: करिष्यति॥

भस्म धूलित सर्वांगं नागाभरण भूषितम्।
नमामि शिरसा देवं किन्नो मृत्यु: करिष्यति॥

आनन्दं परमानन्दं कैवल्य पद दायकम्।
नमामि शिरसा देवं किन्नो े मृत्यु: करिष्यति॥

स्वर्गापवर्गदातारं सृष्टि स्थित्यंत कारणम्।
नमामि शिरसा देवं किन्नो मृत्यु: करिष्यति॥

प्रलय स्थिति कर्तारमादि कर्तारमीश्वरम्।
नमामि शिरसा देवं किन्नो मृत्यु: करिष्यति॥

मार्कण्डेय कृतंस्तोत्रं यः पठेच्छिवसन्निधौ।
तस्य मृत्युभयं नास्ति सत्यं सत्यं वदाम्यहम्॥

सत्यं सत्यं पुन: सत्यं सत्यमेतदि होच्यते।
प्रथमं तु महादेवं द्वितीयं तु महेश्वरम॥

तृतीयं शंकरं देवं चतुर्थं वृषभध्वजम्।
पंचमं शूलपाणिंच षष्ठं कामाग्निनाशनम्॥

सप्तमं देवदेवेशं श्रीकण्ठं च तथाष्टमम्।
नवममीश्वरं चैव दशमं पार्वतीश्वरम्॥

रुद्रं एकादशं चैव द्वादशं शिवमेव च।
एतद् द्वादश नामानि त्रिसन्ध्यं य: पठेन्नरः॥

ब्रह्मघ्नश्च कृतघ्नश्च भ्रूणहा गुरुतल्पग:।
सुरापानं कृतघन्श्च आततायी च मुच्यते॥

बालस्य घातकश्चैव स्तौति च वृषभ ध्वजम्।
मुच्यते सर्व पापेभ्यो शिवलोकं च गच्छति।

इति श्री मार्कण्डेयकृतं मृत्युंज्यस्तोत्रं सम्पूर्णम्

श्रेणी:स्तोत्र
ग्रासनाल के रोग

ग्रासनाल (Oesophagus) के रोग निम्नलिखित विशेष रोग हैं:

 ग्रसन कष्ट (Dysphagia) 
जिसके अंतस्थ (intrinsic) और बहिरस्थ (extrinsic) दो प्रकार के कारण होते हैं। अंतस्थ में जन्मजात रचनात्रुटि, शोथ, व्रण, संकट (Stenosis) अर्बुद तथा तंत्रिकाजन्य दशाएँ हो सकती हैं। कैंसर और सारकोमा दोनों ही प्रकार के अर्बुद होते हैं, किंतु कैंसर अधिक होता है। बहिरस्थ कारणों में ग्रासनाल से बाहर के सभी प्रकार के अर्बुदों से ग्रासनाल दब जाता है। अवटुग्रंथि (Thyroid) की वृद्धि, मध्य अंतराल की वर्धित लसाकाग्रंथियाँ, महाधमनी की रोम्यूरिज़्म, परिहृद निस्सारण आदि भी यह दशा उत्पन्न कर सकते हैं। डिफ्थीरिया के कारण तंत्रिकाशोथ तथा पेशीअवसाद (Myasthenia) के ग्रसन कष्ट होता है।

2. ग्रसनाल का शोथ और व्रण तथा व्रण के पश्चात्‌ उत्पन्न हुआ संकट।

3. ग्रासनाल का कैंसर नीचे के तृतीयांश भाग में, मुख में, अधिक होता है। निगलने की कठिनाई धीरे धीरे बढ़ती जाती है। अत: नाल एक पतली नली के समान हो जाती है, जिससे गाढ़ी वस्तु निगलना भी कठिन हो जाता है। बेरियम खिलाकर एक्सरे चित्र लेने से रोगनिदान सहज हो जाता है। सारकोमा भी होता है।
  
4. हृद्द्वार आकर्ष (Cardiosperm) - हृद्द्वार संवरणों पेशी में बार बार आकर्ष होने से ग्रासनाल का निचला भाग विस्तृत हो जाता है।
  
5. शिरावृद्धि (Taleugectiosis) - वर्धित शिराओं से रक्तस्त्राव हो सकता है। (मुकुंद स्वरूप वर्मा)

श्रेणी:रोग
ग्रासनली

200px|right|thumb|मानव की ग्रसिका 
ग्रासनाल या ग्रासनली या ग्रसिका (esophagus / ईसोफैगस) लगभग 25 सेंटीमीटर लंबी एक संकरी पेशीय नली होती है जो मुख के पीछे ग्रसनी से आरम्भ होती है, श्वास नलिका और हृदय के पीछे से होते हुए वक्ष के थोरेसिक डायफ़्राम से गुजरती है और आमाशय के सबसे ऊपरी भाग में आकर जुड़ती है। ग्रासनली, ग्रसनी से जुड़ी तथा नीचे आमाशय में खुलने वाली नली होती है। इसी नलिका से होकर भोजन आमाशय में पहुंच जाता है। 

ग्रासनली की दीवार महीन मांसपेशियों की दो परतों की बनी होती है जो ग्रासनली से बाहर तक एक सतत परत बनाती हैं और लंबे समय तक धीरे-धीरे संकुचित होती हैं। इन मांसपेशियों की आंतरिक परत नीचे जाते छल्लों के रूप में घुमावदार मार्ग में होती है, जबकि बाहरी परत लंबवत होती है। ग्रासनली के शीर्ष पर ऊतकों का एक पल्ला होता है जिसे एपिग्लॉटिस कहते हैं जो निगलने के दौरान के ऊपर बंद हो जाता है जिससे भोजन श्वासनली में प्रवेश न कर सके। चबाया गया भोजन इन्हीं पेशियों के क्रमाकुंचन के द्वारा ग्रासनली से होकर उदर तक धकेल दिया जाता है। ग्रासनली से भोजन को गुज़रने में केवल सात सेकंड लगते हैं और इस दौरान पाचन क्रिया नहीं होती।

 इन्हें भी देखें 
 ग्रासनाल के रोग

 बाहरी कड़ियाँ 

श्रेणी:पाचन तंत्र
श्रेणी:अंग
श्रेणी:वक्ष (मानव शारीरिकी)
श्रेणी:उदर
सिस्टिक फाइब्रोसिस

350px|सिस्टिक फाइब्रोसिस के लक्षण और उसके सिम्पटम्स।
सिस्टिक फाय्ब्रोसिस (Cystic fibrosis) एक अनुवांशिक रोग है जो शरीर के कई भागों को प्रभावित करता है, जिनमें जिगर, अग्न्याशय (पेंक्रिआज), मूत्राशय के अंग, जननांग और पसीने की ग्रंथियां शामिल हैं।

इन अंगों में पाए जाने वाली कुछ विशिष्ट कोशिकाएं प्रायः लार और जलीय स्राव उत्पन्न करते हैं, परन्तु सिस्टिक फाय्ब्रोसिस में ये कोशिकाएं सामान्य से अधिक गाढ़ा स्राव उत्पन्न करतीं हैं। इससे शरीर का जलीय संतुलन बिगड़ता है और लवण-प्रबन्धन की क्षमता प्रभावित होती है जिससे कई अन्य प्रकार की समस्याएं पैदा होती हैं। उदाहरण के लिए, फेफड़ों में ये गाढ़े स्राव कीटाणुओं को समाहित कर लेते हैं, जिससे बार-बार फेफड़ों के संक्रमण होते हैं। पेंक्रिआज में ये गाढ़े स्राव पेनक्रिएटिक जूस के सामान्य प्रवाह को अवरुद्ध कर देते हैं, जिससे शरीर के लिए वसा और वसा में घुलनशील विटामिनों को पचाना और अवशोषित करना अधिक जटिल हो जाता है। इससे मुख्य रूप से शिशुओं में पोषण सम्बन्धी समस्याएं हो सकती हैं। सिस्टिक फाय्ब्रोसिस से सम्बंधित अन्य समस्याओं में शामिल है साइन्एसाईटस, नेज़ल पोलिप्स, इसाफ्गाईटस, पैनक्रिएटाइटस, लीवर सिरोह्सिस, रेक्टल प्रोलैप्स, डायबिटीज और इनफर्टिलिटी, जो कि मुख्यतया पुरुषों में पाई जाती है।

सिस्टिक फाय्ब्रोसिस को विकसित होने के लिए व्यक्ति में दो अनुवांशिक सिस्टिक फाय्ब्रोसिस ज़ीन आने चाहियें, जिसमें प्रत्येक मूल जनक से एक आना चाहिए। वे व्यक्ति जिनमें वंशानुक्रम से केवल एक सिस्टिक फाय्ब्रोसिस ज़ीन आता है उन्हें "सिस्टिक फाय्ब्रोसिस कैरियर्स" कहा जाता है। वे बच्चों में सिस्टिक फाय्ब्रोसिस ज़ीन स्थानांतरित तो कर सकते हैं पर वे स्वयं इस रोग से प्रभावित नहीं होते।

 बाहरी कड़ियाँ 
 Cystic fibrosis pictures (Univ Geneva, Switzerland)
 Rare Diseases Clinical Research Network
 Search GeneCards for genes involved in Cystic Fibrosis
 Cystic Fibrosis Mutation Database
 Article on a Cystic Fibrosis survival success

श्रेणी:जेनेटिक रोग
आस्टियोजेनेसिस इम्परफेक्टा

ऑस्टियोजेनेसिस इम्परफैक्टा (Osteogenesis Imperfecta) एक अनुवांशिक रोग है जिसमें कोलाजोन १ की कमी की वजह से हड्डियों में मजबूती नहीं आती है और उनकी हड्डियां हल्की सी चोट या धक्के से टूट जाती है। 

thumb|आस्टियोजेनेसिस इम्परफेक्षन के साथ एक पंद्रह वर्षीय लड़के की क्लासिक नीले श्वेतपटल
ऐसे रोगियों का खास ख्याल रखा जाता है और उनको कैल्शियम और विटामिनडी नियमित रूप से दिया जाता है। हाल के शोधों से पेराथारमोन थैरेपी काफी कारगर पाई गयी है और इससे फ्रेक्चर की संभावना भी काफी कम हो जाती है। इस प्रकार के रोगियों को अक्सर चलने फिरने में तकलीफ होती है इसलिए इनका शारीरिक विकास भी पूरा नहीं होता है। मांसपेशियों मजबूत न होने के कारण ऱीढ की हड्डी में ट़ेढापन आ जाता है। ऐसे बच्चों में दांतों का विकास डेन्टिनोजेनेसिस इम्परफैक्टा एवं आंखों में नीला या पीलापन भी पाया जाता है। इस बीमारी का गंभीर रूप कई बार जानलेवा भी साबित होता है और मरीजों की मौत कम विकसित हुए फेफ़डों की वजह से हो जाती है। 

यह एक अनुवांशिक रोग है और ८५ प्रतिशत रोगियों में यह मर्ज मातापिता के द्वारा आता है, लेकिन १५ प्रतिशत में यह जन्म के बाद भी जीन म्यूटेशन द्वारा आ सकता है। इस मर्ज को रोकने के लिए लोगों को अनुवांशिक रोग सलाहकारों से राय करनी चाहिए और गर्भ धारण करने से पहले अपनी जांच भी करानी चाहिए। अंत में अच्छी बात यह है कि सारी तकलीफों के बावजूद ऐसे लोग लगभग सभी काम करते हैं और सफल जीवन भी व्यतीत करते हैं।

 बाहरी कड़ियाँ 
 Brittle Bone Society. (UK)
 Dansk Forening for Ostegogenesis Imperfecta / The Danish Osteogenesis Imperfecta Society (DK).
 OI Foundation. (USA)
 OI Federation Europe
 OI Australia
 OI South Africa
 OI Russia
 GeneReview/NCBI/NIH/UW entry on Osteogenesis Imperfecta
 World Expert in developing Medical Types of OI - Professor David Sillence at University of Sydney
 OI Foundation Mexico
 Overview at NIAMS

श्रेणी:जेनेटिक रोग
केप्लर वैसल्स

केप्लर वैसल्स (अंग्रेजी:Kepler Wessels), (जन्मः १४ सितंबर १९५७) एक पूर्व दक्षिण अफ्रीकी क्रिकेट खिलाड़ी हैं। यह दक्षिण अफ्रीकी दल के कप्तान भी रहे हैं। दक्षिण अफ्रीका की ओर से खेलने से पहले ये ऑस्ट्रेलिया की ओर से क्रिकेट खेला करते थे। इन्होने दक्षिण अफ्रीकी दल का कप्तान बनने से पहले ऑस्ट्रेलिया की ओर से २४ टेस्ट मैच खेले थे। यह दुनिया के पहले क्रिकेट खिलाड़ी हैं जिसने दो देशों की ओर से एकदिवसीय अंतरराष्ट्रीय क्रिकेट मुकाबलों में भाग लिया है।

वैसल्स बाएं हाथ के सलामी बल्लेबाज हैं, लेकिन दाएं हाथ से ऑफ-स्पिन और मध्यम तेज गति की गेंदबाजी करते हैं।
 
 सन्दर्भ
जलोदर

right|thumb|300px|हृदय की खराबी के प्रमुख लक्षण

उदरगुहा में द्रव संचय होकर उदर (पेट) का बड़ा दिखना जलोदर (Ascites) कहलाता है। यह अशोथयुक्त (Noninflammatory) होता है। यह रोग नहीं बल्कि हृदय, वृक्क, यकृत इत्यादि में उत्पन्न हुए विकारों का प्रधान लक्षण है। यकृत के प्रतिहारिणी (portal) रक्तसंचरण की बाधा हमेशा तथा विशेष रूप से दिखाई देनेवाले जलोदर का सर्वसाधारण कारण है। यह बाधा कर्कट (Cancer) और सूत्रणरोग (Cirrhosis) जैसे यकृत के अन्दर कुछ विकारों में तथा आमाशय, ग्रहणी, अग्न्याशय इत्यादि एवं विदर (Fissure) में बढ़ी हुई लसीका ग्रंथियों जैसे यकृत के बाहर के कुछ विकारों में प्रतिहारिणी शिराओं पर दबाव पड़ने से उत्पन्न होती है।

यकृत के विकारों में प्रथम जलोदर होकर पश्चात्‌ उदरगुहागत शिराओं पर द्रव का दबाव पड़ने से पैरों पर सूजन आती है। हृदय-रोगों में प्रथम पैरों पर सूजन, दिल में धड़कन, साँस की कठिनाई इत्यादि लक्षण मिलते हैं और कुछ काल के पश्चात्‌ जलोदर उत्पन्न होता है। वृक्कविकार में प्रथम देह शीथ का, विशेषतया प्रात:काल चेहरे तथा आँखों पर सूजन दिखाई देने का इतिहास मिलता है और कुछ काल के पश्चात्‌ जलोदर होता है। इन सामान्य कारणों के अतिरिक्त कभी-कभी तरुणों में जीर्ण क्षय पेटझिल्लीशोथ (chronic tuberculous peritonitis) और अधिक उम्र के रोगियों में कर्कट एवं दुष्ट रक्तक्षीणता (pernicious anaemia) भी जलोदर के कारण हो सकते हैं।

श्रेणी:लक्षण और संकेत
दृष्टिमिति

300px|right|thumb|प्रकाशीय अपवर्तक उपयोग किया जा रहा है। 

दृष्टिमिति (Optometry) दृष्टि की परिचर्या का विज्ञान है। वर्तन दोष मापने की सभी विधियों में अँधेरे कमरेवाली परीक्षण विधि, जिसे रेटिनादर्शिकी (Retinoscopy) कहते हैं, सर्वोत्तम है। सुविधा की दृष्टि से जाँच की जानेवाली आँख से एक मीटर की दूरी पर ऐसी शक्ति का लेंस रखते हैं कि आँख एक डायोप्टर (dioptre) निकटदृष्टि से (myopia) प्रेरित (induced) हो जाए। कम से कम आधे मीटर की दूरी पर समतल दर्पण का उपयोग करते हुए रेटिनादर्शी का प्रयोग किया जा सकता है, यद्यपि कुछ नेत्र चिकित्सक अब भी ३ मिमी. दृष्टिछिद्र के अवतल दर्पण का उपयोग करते हैं। दो मीटर की दूरी परीक्षण के लिए इसलिए असुविधाजनक है कि जाँच फ्रेम में लेंस की शक्ति बदलने के लिए नेत्र चिकित्सक को हर बार उठना पड़ता है। आधे मीटर के अंतर पर दो डायोप्टर निकट दृष्टि और दो मीटर के अंतर पर ०.५ डायोप्टर निकटदृष्टि आँख में प्रेरित हो जाती है। इसलिए सबसे सुविधाजनक दूरी एक मीटर है। रोगी के दृष्टि वैषम्यदोष का परिणाम ज्ञात करना रेटिनादर्शकी का मुख्य उद्देश्य है।

आजकल पुराने अदीप्त रेटिनादर्शियों की अपेक्षा आत्मदीप्त रेटिनादर्शी का अधिक चलन है। हम रोगी के बुध्न (fundus) पर प्रकाश का उत्क्रमण बिंदु (point of reversal) ज्ञात करते हैं, जो कि प्रेषक के निर्नति बिंदु (nodal point) पर संपतित होता है।

मॉर्टन के नेत्रदर्शी (ophthalmoscope) की अपेक्षा, जिसका उपयोग अब नहीं होता, वैद्युत नेत्रदर्शी द्वारा प्रत्यक्ष नेत्रदर्शन (ophthalmoscopy) अच्छा समझा जाता है। इसी विधि से वर्तन दोष का निर्धारण अब किया जा सकता है।

 बाहरी कड़ियाँ 
 World Council of Optometry
 U.S. Bureau of Labor Statistics Optometry Page
 State Optometry Boards
 Eye Health and Vision Care Magazine

श्रेणी:दृष्टिमिति

sv:Optik#Optometri
धनुर्जानु

300px|right 
धनुर्जानु (Bow-leg) का वैज्ञानिक नाम 'जीनू वेरम' (Genu varum) है। इस रोग के अंतर्गत दोनों पैरों की हड्डियाँ विकृत होकर इस प्रकार टेढ़ी हो जाती हैं कि सीधे खड़े होने पर यदि उस के रोगी के दोनों टखने (ankles) पास-पास हों तो दोनों घुटनों (knees) में काफी अंतर रहता है। प्राय: इस विकार में दोनों पैर की हड्डियों में ऊर्वास्थि (फीमर, femur) और प्रजंधिका (टीबिया, tibia) बाहर की तरह मुड़ जाती हैं।

यह रोग प्राय: बच्चों में होता है। जन्म के बाद बहुधा बच्चों के पैर घुटने के पास से मुड़े (bandy legged) होते हैं। ये बच्चे जब दाइयों की गोद में पलते हैं तब गोद में उनके पैर इस प्रकार मुड़े रहते हैं कि दोनों पैरों के तलुए आमने सामने रहते हैं तथा प्रजंघिका (tibia) और उरोस्थि बाहर की ओर मुड़ी रहती है। ऐसे बच्चों के पैरों को जब फैलाकर उनकी दोनों एड़ियाँ मिलाई जाती हैं तब दोनों पैरों के घुटनों के बीच काफी अंतर मिलता है। जन्म के प्रथम वर्ष में ही, ज्यों ज्यों बच्चा बड़ा होता जाता है, इसमें परिवर्तन दिखाई देने लगता है। पैर फैलाने पर दोनों घुटने क्रमश: समीप आने लगते हैं। दोनों प्रजंघिका हड्डियाँ सीधी हो जाती हैं तथा तलुए नीचे अपनी प्राकृतिक दिशा की ओर आ जाते हैं। जिस समय ये परिवर्तन होते रहते हैं वे हड्डियाँ, जो पहले उपास्थि की बनी थीं, पूर्ण हड्डी का रूप ग्रहण कर लेती हैं। एक स्वस्थ बच्चे में, जब तक वह चलने योग्य होता है, पैर की हड्डियाँ अपनी दिशा और दृढ़ता में इस प्रकार की हो जाती हैं कि खड़े होने पर बच्चे के संपूर्ण शरीर के भार को सह सकें। कभी कभी यदि बच्चे समय के पूर्व चलने की कोशिश करते हैं अथवा बलपूर्वक चलाए जाते हैं, तो फलत: पैर कुछ टेढ़ा होने लगता है। इसी समय यदि बच्चा कमजोर या सूखा रोगग्रस्त हो, उसे पौष्टिक भोजनक खिलाया पिलाया न गया हो अथवा कुछ ऐसे रोगों से आक्रांत हो जो कमजोर करते हों, तो इस प्रकार का पैरों का टेढ़ा होना आगे तक भी बना रह सकता है।

अत: धनुर्जानु की उत्पत्ति का मुख्य कारण सूखरोग (rickets) है। इसके अतिरिक्त अस्थिकंद (condyle) पर आघात लगने से भी यह रोग हो सकता है।

सूखा रोग द्वारा उत्पन्न धनुर्जानु की चिकित्सा में उपर्युक्त व्याधि की उचित चिकित्सा करें। साथ ही बच्चे को खुली हवा में अधिक से अधिक समय तक रखें और मालिश करें। बच्चे के सामान्य स्वास्थ्य की वृद्धि का सदा प्रयत्न करें। इससे लाभ तो होता है, पर जल्दी लाभ के लिए काँख  या कमर से लेकर पैर तक लकड़ी की खपची बाँधते हैं। यदि किसी अधिक अवस्थावाले व्यक्ति को चोट लगने या व्यावसायिक कारणों से धनुर्जानु हुआ हो, तो उसका एकमात्र उपचार शल्यकर्म (surgical operation) है।

 बाहरी कड़ियाँ 
 The KNEEguru - educational site packed with knee content with sections on genu varum
 The operative correction of genu varum

श्रेणी:पेशीकंकाल तंत्र के रोग
निस्संक्रामक

300px|right|thumb|फर्श पर निस्संक्रामक से पोंछा|कड़ी=Special:FilePath/Disinfection.jpg
right|thumb|300px|सन् १९११ में जर्मनी के कब्जे से बाहर आये ब्रिटिश एवं फ्रेंच लोगों का निस्संक्रमण किया जा रहा है।
right|thumb|300px|बिना स्पर्श किए ही निःसंक्रामक प्रदान करने वाला एक आधुनिक उपकरण
रोगाणुओ और सूक्ष्माणुओं को मार डालने के लिए निस्संक्रामकों (Disinfectants) का प्रयोग होता है। इससे संक्रामक रोगों को रोकने में सहायता मिलती है। इन्हें 'विसंक्रामक', 'विसंक्रामी' या 'संक्रमणहारी' भी कहते हैं। 

 विसंक्रामकों का वर्गीकरण 
सर्वोत्कृष्ट निस्संक्रामक तो सूर्य की किरणें है, जिनका व्यवहार प्राचीन काल से इसके लिए होता आ रहा है। अब कुछ अन्य कृत्रिम पदार्थ भी प्रयुक्त होते हैं। ऐसे पदाथो को तीन वर्गो मे विभक्त किया जा सकता है।
(१) पहले वर्ग मे वाष्पशील पदार्थ आते है, जो वाष्प बनकर वायु के सूक्ष्म जीवाणुओं का विनाश करते हैं।
(२) दूसरे वर्ग मे वे पदार्थ आते हैं जो रोगग्रस्त अंगों या उनसे बने संक्रामक पदाथों को नष्ट करते हैं।
(३) तीसरे वर्ग में भौतिक साधन आते हैं।

पहले वर्ग के पदार्थों में फॉर्मेल्डीहाइड, सलफ्यूरस अम्ल, कपूर और कुछ वाष्पशील तेल आते हैं। फॉर्मैल्डीहाइड सर्वोत्कृष्ट निस्संक्रामक हैं, यह मनुष्य के लिए विषैला नहीं होता, यद्यपि आँखों और गले के लिए क्षोभकारी होता है। यह रोगाणुओं को बड़ी जल्दी नष्ट कर देता है। यद्यपि पीड़क जंतुओ के विनाश के लिए यह उतना प्रभावकारी नहीं है जितना सलफ्यूरस अम्ल। 

दूसरे वर्ग के पदार्थों मे अनेक आक्सीकारक, जैसे पोटाश परमैंगनेट, लवण, चूना, सोडियम क्लोराइड, पोटाश क्लोराइड, सल्फेट या सल्फाइट तथा ऐल्यूमिनियम और जस्ते के क्लोराइड इत्यादि, अलकतरे के उत्पाद फीनोल, क्रीसोल, क्रियोसोट, सैलिसिलिक अम्ल आदि आते है।

तीसरे वर्ग के साधनों में उष्मा और शीत है। शीत साधारणतया प्राप्य नहीं हैं। उष्मा सरलता से प्राप्य है। ऊष्मा से पहने जाने वाले कपड़ों, शय्याओं तथा सूत के अन्य वस्त्रों का निस्संक्रमण होता है। उष्मा, दबाव वाली भाप से प्राप्त होती है। इसके लिए भाप का ताप कुछ समय के लिए लगभग २५०° सें. रहना आवश्यक होता है।

सन्दर्भ

इन्हें भी देखें
हाथ प्रक्षालक (हैंड सेनेटाइजर)

 बाहरी कड़ियाँ 
 प्राकृतिक चिकित्सक कैसे चुनें  सब कुछ जो आपके लिए जानना ज़रूरी है
 हो जाए सावधान, कहीं आपके हैंड सैनिटाइजर तो नहीं है ये ज़हरीला पदार्थ – hand sanitizer 
 Ohio State University lecture on Sterilization and Disinfection
 What Germs Are We Killing? Testing and Classifying Disinfectants
 Disinfectant Selection Guide
 Disinfectant and Non-Chlorine Bleach -- Office of DOE Science Education

श्रेणी:स्वच्छता
 *
पुनर्वसु नक्षत्र

right|200px|thumb| मिथुन नक्षत्र का चित्र, जिसमें कैस्टर एवं पॉल्लक्स तारे हैं, जो पुनर्वसु को इंगित करते हैं।

पुनर्वसु हिन्दु ज्योतिष के अनुसार आकाश में स्थित एक नक्षत्र होता है। इसमें दो दीप्तिमान तारे हैं जो मिथुन नक्षत्र मंडल में आते हैं, जिन्हें कैस्टर एवं पॉल्लक्स कहा जाता है। 

मलयालम भाषा में पुनर्थम और दक्षिण भारत में इसे पुनर्पुषम कहा जाता है। 

 सन्दर्भ 

Punarvasu

श्रेणी:नक्षत्र
श्रेणी:हिन्दू ज्योतिष
श्रेणी:मिथुन
श्रेणी:भारतीय ज्योतिष
फ़ारस की खाड़ी

फारस की खाड़ी, पश्चिम एशिया में हिन्द महासागर का एक विस्तार है, जो ईरान और अरब प्रायद्वीप के बीच तक गया हुआ है। 1980-1988 के ईरान इराक युद्ध के दौरान यह खाड़ी लोगों के कौतूहल का विषय बनी रही, जब दोनों पक्षों ने एक दूसरे के तेल के जहाजों (तेल टैंकरों) पर आक्रमण किया था। 1991 में खाड़ी युद्ध के दौरान, फारस की खाड़ी एक बार फिर से चर्चा का विषय बनी, हालाँकि यह संघर्ष मुख्य रूप से एक भूमि संघर्ष था, जब इराक ने कुवैत पर हमला किया था और जिसे बाद में वापस पीछे ढकेल दिया गया। 
 
फारस की खाड़ी में कई अच्छी मछली पकड़ने के जगहें हैं, व्यापक प्रवाल भित्तियाँ और प्रचुर मात्रा में मोती कस्तूरी है, लेकिन इसकी पारिस्थितिकी का औद्योगीकरण के कारण क्षय हुआ है, विशेष रूप से, युद्ध के दौरान फैले तेल और पेट्रोलियम ने इस पर विपरीत प्रभाव डाला है।
 
अक्सर "फारस की खाड़ी" को अधिकतर अरब राष्ट्रों द्वारा इसके विवादास्पद नाम "अरब की खाड़ी" या सिर्फ "खाड़ी" कहकर पुकारा जाता है, हालाँकि इन दोनों नामों को अंतरराष्ट्रीय स्तर पर मान्यता प्राप्त नहीं है। अंतरराष्ट्रीय जल सर्वेक्षण संगठन इसके लिए "ईरान की खाड़ी (फारस की खाड़ी)" नाम का इस्तेमाल करता है। 

 सन्दर्भ 

 बाहरी कड़ियाँ 
फ़ारस की खाड़ी का राष्ट्रीय दिवस

 Persian Gulf, Encyclopedia Iranica
 The Persian Gulf, Information, history and resources of the Persian Gulf
 The Portuguese in the Arabian peninsula and in the Persian Gulf
 Persian Gulf Region
 UN : 
 Persian Gulf Studies Website

श्रेणी:हिन्द महासागर की खाड़ियाँ
दीक्षाभूमि

thumb|right|दीक्षाभूमी में आंबेडकर द्वारा बौद्धों को दी हुई 22 प्रतिज्ञाएँ|alt=दीक्षाभूमि में बोधि वृक्ष

दीक्षाभूमि भारत में बौद्ध धम्म का एक प्रमुख केन्द्र है। यहाँ बौद्ध धम्म की पुनरूत्थान हुआ है। महाराष्ट्र राज्य की उपराजधानी नागपुर शहर में स्थित इस पवित्र स्थान पर बोधिसत्त्व परमपूज्य डॉ॰ भीमराव आंबेडकर जी ने 14 अक्टूबरसम्राट अशोक विजयादशमी के दिन 1956 को पहले महास्थविर चंद्रमणी से बौद्ध धम्म दीक्षा लेकर अपने 5,00,000 (५ लाख ) से अधिक अनुयायिओं को बौद्ध धम्म की दीक्षा दी थी। त्रिशरण, पंचशील और अपनी 22 प्रतिज्ञाएँ देकर डॉ॰ आंबेडकर ने दलितों का धर्मपरिवर्तन किया। अगले दिन फिर 15 अक्टूबर को 2,00,000 (२ लाख ) से अधिक लोगों को बौद्ध धम्म की दीक्षा दी और स्वयं भी फिर से दीक्षीत हुए। देश तथा विदेश से हर साल यहाँ 25 लाख से अधिक आंबेडकरवादी और बौद्ध अनुयायी आते हैं। हर साल 14 अक्टूबर को यहाँ हजारों की संख्या में लोग बौद्ध धम्म की दीक्षा लेते है, परावर्तित होते रहते हैं। यहां 14 अक्टूबर 2015 में 50,000 दीक्षीत हुए हैं। 14 अक्टूबर 2016 में 20,000 और 25 अक्टूबर 2016 को मनुस्मृति दहन दिवस के उपलक्ष में 5,000 ओबीसी लोगों ने बौद्ध धर्म की दीक्षा ली है।

महाराष्ट्र सरकार ने दीक्षाभूमि को 'अ' वर्ग ('ए' क्लास) पर्यटन क्षेत्र का दर्जा दिया है। नागपुर शहर के सभी धार्मिक व पर्यटन क्षेत्रों में यह पहला स्थल है, जिसे 'ए' क्लास का दर्जा प्राप्त हुआ है।
thumb|left|450px|दीक्षाभूमि पर स्थित बोधिवृक्ष

इन्हें भी देखें
 महाराष्ट्र में बौद्ध धर्म

 सन्दर्भ 

श्रेणी:भीमराव आंबेडकर को समर्पित स्मारक
श्रेणी:भारत में बौद्ध मंदिर
श्रेणी:भारत में बौद्ध धर्म
श्रेणी:नागपुर जिला
श्रेणी:बौद्ध धर्म
श्रेणी:महाराष्ट्र में पर्यटन आकर्षण
श्रेणी:महाराष्ट्र के धार्मिक स्थल
श्रेणी:महाराष्ट्र कि संस्कृती
श्रेणी:भारत के धार्मिक स्थल
श्रेणी:महाराष्ट्र में पूजास्थल
श्रेणी:महाराष्ट्र के बौद्ध तीर्थ स्थल
राम सिंह प्रथम

मिर्ज़ा राजा राम सिंहजी प्रथम आमेर के सत्ताईसवे शसक और बड़े जय सिंहजी अर्थात मिर्ज़ा राजा जयसिंहजी प्रथम के पुत्र और उत्तराधिकारी थे। ये कछवाहा राजपूत (सूर्यवंश) के १६६७ से १६८८ तक प्रमुख रहे।

  

 सन्दर्भ 

 Sarkar Jadunath (1984, reprint 1994). A History of Jaipur, New Delhi: Orient Longman, ISBN 81-250-0333-9.

श्रेणी:१६८८ में निधन
श्रेणी:जयपुर के महाराजा
श्रेणी:जयपुर के लोग
रीवा रियासत

thumb|
250px|thumb| शुंग राज्य के पश्चात ईशा की चौथी तथा पांचवी शताब्दी में रीवा क्षेत्र मगध के गुप्त सम्राटों के अधीन रहा,  जिसके पश्चात इस क्षेत्र में कलचुरी  राजाओं ने राज्य किया| रीवा के महाराजा की हाथी की सवारी (१९०३ के दिल्ली दरबार के समय)
रीवा भारत के मध्य प्रदेश राज्य में स्थित एक रजवाड़ा था, जो वर्तमान रीवा शहर के आसपास बसा हुआ था। रीवा बघेल वंश की राजधानी थी। बघेल वंश गुजरात के सोलंकी राजपूतों से निकला है जिन्हें चालुक्य भी कहा जाता है 
रीवा राज्य  वर्तमान के मध्यप्रदेश, उत्तरप्रदेश, छत्तीसगढ़ के इलाकों में फैला था  । रीवा रियासत में वर्तमानझांसी ,ललितपुर, निवाड़ी ,टीकमगढ़ ,छतरपुर , दामोह( उत्तरी भाग ) पन्ना, सतना, चित्रकूट , बांदा, महोबा (दक्षिणी भाग) , प्रयागराज (इलाहाबाद कि दक्षिणी तहसील) ,मिर्जापुर , सोनभद्र , रीवा, सीधी, सिंगरौली, कोरिया जिला, कटनी, शहडोल, अनूपपुर, उमरिया , [[डिंडोरी] जिले सम्मिलित थे । जिनमे से अधिकतर रीवा राज्य के नीचे शासन करने वाले राजा राज करते थे।

संबंध

इन्हें अग्निकुल का वंशज माना जाता है।इतिहास में समुपलब्ध साक्ष्यों तथा भविष्यपुरांण में समुपवर्णित विवेचन कर सम्पूर्णानन्द संस्कृत विश्वविद्यालय बनारस के विद्वानों के द्वारा बतौर प्रमाण यजुर्वेदसंहिता, कौटिल्यार्थशास्त्र, श्रमद्भग्वद्गीता, मनुस्मृति, ऋकसंहिता पाणिनीय अष्टाध्यायी, याज्ञवल्क्यस्मृति, महाभारत, क्षत्रियवंशावली, श्रीमद्भागवत, भविष्यपुरांण, रीवा राजवंश का सेजरा, रीवा राज्य का इतिहास, बघेल खण्ड की स्थापत्यकला, अजीत फते नायक रायसा और बघेलखण्ड का आल्हा तथा वरगाहितिप्राप्तोपाधिकानॉ परिहरवंशीक्षत्रियॉणॉ वंशकीर्तनम् नामक पुस्तक में बघेल (बाघेला,सोलांकी) तथा वरग्राही जिसे बघेली बोली में वरगाही ( बरगाही, परिहार) वंश का वर्णन किया गया है।।।

श्रेणी:मध्य प्रदेश की रियासतें
श्रेणी:रीवा ज़िला
संरक्षण (नैतिक)

thumb|right|250px|बोलिविया की टियरास बाजास परियोजना के परिणामस्वरूप होते निर्वनीकरण को दर्शाता उपग्रह चित्र
संरक्षण, संसाधनों के उपयोग, आवंटन और संरक्षण की एक नीति है। इसका प्राथमिक उद्देश्य प्राकृतिक जगत के स्वास्थ्य को बनाए रखना है: जिसमें मत्स्य, पर्यावास और जैव विविधता शामिल है। इसका द्वितीय उद्देश्य पदार्थ और ऊर्जा का संरक्षण है, जिसकी प्राकृतिक जगत को बचाने में महत्वपूर्ण भूमिका है। जो व्यक्ति या संस्था इन संरक्षण नीतियों का पालन करती है और जो विशेष रूप से सरंक्षण की वकालत करते हैं और इसके उद्देश्यों के लिए काम करते हैं, संरक्षणवादी कहलाते हैं। इसे पर्यावरण संरक्षण भी कहते हैं।hxhgjs gishe gis figh fauwyjbs hijage 

 सन्दर्भ 

श्रेणी:नैतिकता
श्रेणी:संरक्षण
अभिक्रिया की दर

thumb|225px|लोहे पर जंग लगना - कम अभिक्रिया दर वाली रासायनिक अभिक्रिया है।
thumb|225px|लकड़ी का जलना - तीव्र अभिक्रिया दर वाली रासायनिक अभिक्रिया

अभिक्रिया की दर (reaction rate या rate of reaction) का मतलब यह है कि किसी दी हुई रासायनिक अभिक्रिया में किसी अभिकारक या उत्पाद की मात्रा कितना धीमे या कितनी तेजी से बदल रही है। 

भौतिक रसायन के अन्तर्गत रासायनिक गतिकी (Chemical kinetics) में अभिक्रिया की दर का अध्ययन किया जाता है। 'अभिक्रिया की दर' का रासायनिक इंजीनियरी एवं अन्य रासायनिक विधाओं में बहुत महत्त्व है।

== 'अभिक्रिया की दर' की औपचारिक परिभाषा_-_इकाई समय में अभिकारकों या उत्पादों की सांद्रता में परिवर्तन अभिक्रिया की दर या वेग कहलाती है ¦
 अभिक्रिया दर = अभिक्रिया या उत्पात की सांद्रता में परिवर्तन
अथवा किसी क्षण विशेष में या सूक्ष्म समय में अभिकारक या उत्पाद की सांद्रता में परिवर्तन और परिवर्तन में लगे समय का अनुपात उस अभिक्रिया की तात्कालिक दर कहलाती है। 
अगर किसी अभिक्रिया में A अभिकाराक तथा P उत्पाद है तब ,
तात्कालिक अभिक्रिया दर = - d [A]/dt

 बाहरी कड़ियाँ 
 Chemical kinetics, reaction rate, and order (needs flash player)
 Reaction kinetics, examples of important rate laws (lecture with audio).
 Rates of Reaction
 Overview of Bimolecular Reactions (Reactons involving two reactants)

 सन्दर्भ 

दर, अभिक्रिया की
दर, अभिक्रिया की
श्रेणी:रासायनिक अभिक्रिया अभियान्त्रिकी

fr:Cinétique chimique#Vitesse de réaction
व्यक्तित्व विकास

व्यक्तित्व विकास (अंग्रेज़ी: Personality Development) में विशेषताओं के हर समय चलते निर्माण और विखंडन शामिल हैं जो एक इंसान को व्यवहार लक्षण के संदर्भ में दूसरे इंसान से अलग करता हैं।

श्रेणी:मनोविज्ञान

ये भी देखें

 व्यक्तित्व

 बिग फ़ाइव व्यक्तित्व लक्षण

 शीलगुण सिद्धान्त

बाहरी लिंक 

 Piaget's Cognitive Stages

 Process of Socialization: Personality Development

संदर्भ
वन-विलुप्त

thumb|right|जंगल से विलुप्त का अन्य IUCN श्रेणियों से संबंध।जंगल से विलुप्त (EW), एक संरक्षण स्थिति है जिसके अंतर्गत वो प्रजातियां आती हैं जिनके सदस्य अब जंगल मे नहीं पाये जाते और सभी ज्ञात जीवित स्दस्यों को बंदी-स्थिति में या अपने मूल आवास से बाहर देशीयकृत आबादी के रूप में रखा गया है।IUCN, "2001 IUCN Red List Categories and Criteria: Version 3.1" p.14 http://www.iucnredlist.org/documents/redlist_cats_crit_en.pdf  Last visited: 30 मई 2010..
 सन्दर्भ 

*
वासुकी

अंगूठाकार|भगवान शिव के गले में वासुकी 
right|thumb|300px|समुद्रमन्थन के लिये वासुकी ने रस्सी का काम किया।
वासुकी प्रसिद्ध नाग हैं महर्षि   कश्यप के पुत्र थे जो कद्रु के गर्भ से हुए थे । इसकी पत्नी शतशीर्षा थी। नागधन्वातीर्थ में देवताओं ने इसे नागराज के पद पर अभिषिक्त किया था। शिव का परम भक्त होने के कारण यह उनके शरीर पर निवास था। शिव को जब ज्ञात हुआ कि नागवंंश का नाश होनेे वाला है  तब भगवाान शिव और  माता पार्वती ने अपनी पुत्री मनसा का विवाह जरत्कारू के साथ कर दिया और इनके पुुत्र आस्तीक ने  जनमेजय के नागयज्ञ के समय  नागोंं की रक्षा की, नहीं तो नागवंंश उसी समय नष्ट हो गया होता। समुद्रमंथन के समय वासुकी ने पर्वत को बांधने के लिए रस्सी का काम किया था। त्रिपुरदाह के समय वह शिव के धनुष की डोर बना था। वासुकी के पांंच फण हैंं। वासुकी के बड़े भाई शेषनाग हैं जो भगवान विष्णु के परम भक्त हैं उन्हें शैय्या के रूप में आराम देते हैं। १००० नागों में शेषनाग सबसे बड़े भाई हैं , दूसरे स्थान पर वासुकी और तीसरे स्थान पर तक्षक हैं ।        

श्रेणी:पौराणिक पात्र
श्रेणी:हिन्दू धर्म
ढाका टोपी

thumb|right|150px|एक नेपाली पुरूष ढाका टोपी पहने हुए
ढाका टोपी या नेपाली टोपी, टोपी का एक प्रकार है जो, नेपाल में बहुत प्रचलित है। यह टोपी जिस कपड़े से बनाई जाती है उसे ढाका कहते हैं इसी लिए इसका नाम ढाका टोपी पड़ा है। इस कपड़े का प्रयोग एक प्रकार कि चोली बनाने में भी किया जाता है जिसे नेपाली में ढाका-को-चोलो कहते हैं। नेपाली टोपी का निर्माण सर्वप्रथम गणेश मान महर्जन ने नेपाल के पाल्पा जिले में किया था।

श्रेणी:नेपाली पोशाक
श्रेणी:टोपियाँ
भाद गाउले

भाद गाउले यहाँ निर्देशित करता है:
 नेपाल में एक स्थान है भादगाँव, यहाँ रहने वाले लोगों को भाद गावले कहते है।
 एक प्रकार का काला टोपी, जो मुख्य रूप से नेपाल के भादगाँव या भक्तपुर के शहरों में बना टोपी है, जो नेवारी परम्परा के पोशाक का एक हिस्सा है। इसी टोपी को राष्ट्रिय टोपी के रूप में नेपाल में अपनाया गया जिसे वहाँ के पुरुष धारण करते हैं, जो पाल्पाली ढाका टोपी का एक विकल्प है।

thumb|left|भाद गाउले टोपी पहने हुए गिरिजा प्रसाद कोईरालाकी कार्टुन चित्र।
thumb|प्रधानमन्त्रीशेर बहादुर देउवा, भादगाउँले टोपी पहने हुए

श्रेणी:नेपाली पोशाक
श्रेणी:टोपियाँ
दौडा सुरूवाल

thumb|नेपाल के राष्ट्रपति और प्रधानमंत्री दौडा सुरूवाल में।
दौडा सुरूवाल नेपाल का एक राष्ट्रीय पोशाक है। इसे कार्यालयों में काम करने वाले उम्र दराज लोग ज्यादा पहनते हैं। इसे वहाँ के नेता भी पहनते हैं। इसके उपर एक प्रकार का कोट भी पहना जा सकता है। इसके साथ एक प्रकार कि टोपी जिसे ढाका टोपी और भाद गाउले टोपी कहते हैं पहना जाता है। आजकल के शहरी युवक इसका प्रयोग बहुत कम करते हैं वैसे पहाड़ पर निवास करने वाले युवाओं को इस वस्त्र में देख सकते हैं।
 इतिहास 

 सन्दर्भ 

श्रेणी:नेपाली पोशाक
विधानपालिका

thumb|upright=1.2|पेरु गणतंत्र की विधायिका (जिसे पेरुई राष्ट्रीय कांग्रेस कहा जाता है) का २०१० में हुआ सत्र

विधायिका (Legislature) या विधानमंडल किसी राजनैतिक व्यवस्था के उस संगठन या ईकाई को कहा जाता है जिसे क़ानून व जन-नीतियाँ बनाने, बदलने व हटाने का अधिकार हो। किसी विधायिका के सदस्यों को विधायक (legislators) कहा जाता है। आमतौर से विधायिकाओं में या तो एक या फिर दो सदन होते हैं। भारत में राष्ट्रीय स्तर पर दो-सदनीय विधायिका है जो संसद कहलाती है।"Governing Systems and Executive-Legislative Relations (Presidential, Parliamentary and Hybrid Systems)". United Nations Development Programme. Retrieved 2008-10-16.विधायिका को राज्य की लोकसभा भी कहा जा सकता है।

इन्हें भी देखें
 भारतीय संसद
 एकसदनीयता
 द्विसदनीयता

 सन्दर्भ 

श्रेणी:विधायिकायें
मूलबंध

right|thumb|300px|महावीर के केवल ज्ञान मूलबन्धासन की मुद्रा में। मूलबन्ध का सर्वप्रथम उल्लेख जैन धर्मग्रन्थ 'आचारंग सूत्र' में हुआ है।
बंध मुद्राएँ शरीर की कुछ ऐसी अवस्थाएँ हैं जिनके द्वारा कुंडलिनी सफलतापूर्वक जाग्रत की जा सकती है। घेरंड संहिता में २५ मुद्राओं एवं महत्वपूर्ण हैं: 

(१) मूलबंध, (२) जालंधरबंध, (३) उड्डीयानबंध, (४) महामुद्रा, (५) महाबंध, (६) महावेध 
(७) योगमुद्रा, (८) विपरीतकरणीमुद्रा, (९) खेचरीमुद्रा, (१०) वज्रिणीमुद्रा, (११) शक्तिचालिनीमुद्रा, (१२) योनिमुद्रा।

उपर्युक्त अनेक क्रियाओं का एक दूसरे से घनिष्ठ संबंध है। किसी किसी अभ्यास में दो या तीन बंधों और मुद्राओं को सम्मिलित करना पड़ता है। यौगिक क्रियाओं का जब नित्य विधिपूर्वक अभ्यास किया जाता है निश्चय ही उनका इच्छित फल मिलता है। मुद्राओं एवं बंधों के प्रयोग करने से मंदाग्नि, कोष्ठबद्धता, बवासीर, खाँसी, दमा, तिल्ली का बढ़ना, योनिरोग, कोढ़ एवं अनेक असाध्य रोग अच्छे हो जाते हैं। ये ब्रह्मचर्य के लिये प्रभावशाली क्रियाएँ हैं। ये आध्यात्मिक उन्नति के लिये अनिवार्य हैं।

घेरण्ड संहिता में मूलबंध इस प्रकार वर्णित है:

      पार्ष्णिाना वाम पादस्य योनिमाकुचयेत्तत:।
       नाभिग्रंथि मेरूदंडे संपीड्य यत्नत: सुधी: ॥
      मेद्रं दक्षिणामुल्मे तु दृढ़बंध समाचरेत्‌।
      जरा विनाशिनी मुद्रा मूलबंधो निगद्यते॥

गुह्यप्रदेश को बाईं एड़ी पर संकुचित करके यत्नपूर्वक नाभिग्रंथि को मेरूदंड में दृढ़ता से संयुक्त करें। पुन: नाभि को भीतर खींचकर पीठ से लगाकर फिर उपस्थ को दाहिनी एड़ी से दृढ़ भाव से संबंद्ध करे। इसे ही मूलबंध कहते हैं। यह मुद्रा बुढ़ापे को नष्ट करती है। घेरंड संहिता में मूलबंध का फल इस प्रकार दिया हुआ है: 
जो मनुष्य संसार रूपी समुद्र को पार करना चाहते हैं उन्हें छिपकर इस मुद्रा का अभ्यास करना चाहिए। इसके अभ्यास से निश्चय ही महत्‌ सिद्धि होती है। अत: साधक आलस्य का परित्याग करके मौन होकर यत्न के साथ इसकी साधना करे।

मतांतर में मूलबंध इस प्रकार वर्णित है:

      पादमूलेन संपीड्य गुदमार्ग सुमंत्रितं।
      बलादपानमाकृष्य क्रमादूर्द्ध समम्येसेत्‌।
      कल्पितीय मूलबंधो जरामरण नाशन:।

एड़ी से मध्यप्रदेश का यत्नपूर्वक संपीडन करते हुए अपान वायु की बलपूर्वक धीरे-धीरे ऊपर की ओर खींचना चाहिए। इसे ही मूलबंध कहते हैं। यह बुढ़ापा एवं मृत्यु को नष्ट करता है। इसके द्वारा योनिमुद्रा सिद्ध होती है। इसके प्रभाव से साधक आकाश में उड़ सकते हैं।

मूलबंध के नित्य अभ्यास करने से अपान वायु पूर्णरूपेण नियंत्रित हो जाती है। उदर रोग से मुक्ति हो जाती है। वीर्य रोग हो ही नहीं सकता। मूलबंध का साधक निर्द्वंद्व होकर वास्तविक स्वस्थ शरीर से आध्यात्मिक आनंद का अनुभव करता है। आयु बढ़ जाती है। इसका साधक भौतिक कार्यो को भी उल्लासपूर्वक संपन्न करता है। सभी बंधों में मूलबंध सर्वोच्च एवं शरीर के लिये अत्यंत उपयोगी है।

बाहरी कड़ियाँ
मूल बंध, उड्डियान बंध और जालंधर बंध  (अखण्ड ज्योति)
लाभदायक मूलबंध योग (वेबदुनिया)
मूलबंध : ब्रह्रम्चैर्य – उपलब्धि की सफलतम विधि 

श्रेणी:योग
प्रिंसटन विश्वविद्यालय

प्रिंसटन विश्वविद्यालय या प्रिंस्टन विश्वविद्यालय () अमेरिका का चौथा सबसे पुराना कॉलेज (विश्वविद्यालय) है। इसमें 1100 संकाय सदस्य एवं 34 विभाग हैं। इसके अलावा स्कूल ऑफ आर्किटेक्चर, स्कूल ऑफ इंजीनियरिंग और एप्लाइड साइंस और वुडरॉ विल्सन स्कूल ऑफ पब्लिक एंड इंटरनेशनल एफेयर भी है। इसमें लगभग 98 देशों के 7500 छात्र पढ़ाई कर रहे हैं।
thumb|right|250px| नसाऊ हॉल, प्रिंसटन विश्वविद्यालय

सन्दर्भ

श्रेणी:अमेरिकी विश्वविद्यालय
चिकन 65

thumb|right|चिकन 65
चिकन 65 दक्षिण भारत का एक लोकप्रिय मसालेदार, तला हुआ चिकन व्यंजन है, जिसे बार में हलके नाश्ते के रूप में, या मुख्य भोज से पहले परोसा जाता है, या जो जल्दी बनने वाला नाश्ता है। पकवान का स्वाद अदरक, लाल मिर्च, सरसों का पाउडर और सिरका से आता है, हालांकि सटीक व्यंजन विधि भिन्न हो सकती है। यह हड्डी सहित या रहित चूज़े का उपयोग करते हुए बनाया जा सकता है।

 नाम 
हालांकि पकवान को निर्दिष्ट करने के लिए "चिकन 65" नाम का उपयोग सार्वभौमिक रूप से किया जाता है, तथापि नाम की उत्पत्ति के बारे में कई अलग-अलग क़िस्से मौजूद हैं। यह आम तौर पर स्वीकार किया है कि इन उपाख्यानमूलक सिद्धांतों में कौन-सा (यदि कोई हो तो) सच है यह कोई नहीं जानता:

 65 संख्या चिकन में 65 अलग तत्वों का प्रतिनिधित्व करता है

 चिकन 65 में 65 चेन्नै के लोकप्रिय होटल "बुहारी" द्वारा इसे पेश किए गए वर्ष का प्रतिनिधित्व करता है। अतः यह नाम "चिकन 65" पड़ा. वे चिकन 78, चिकन 82, चिकन 90 भी परोसते हैं, जो सब उन वर्षों में पहली बार प्रस्तुत किए गए।
 
 65 संख्या अधिकांशतः सिरका में डुबा कर तैयार करने के लिए लगने वाले दिनों की संख्या या पकवान तैयार करने वाला वर्ष माना गया है। (लेकिन, 65 दिनों के लिए सिरका में डुबाने का मतलब होगा कि चिकन सड़ने लगेगा या उसे प्रशीतित करेंगे तो उसका स्वाद और ताज़ापन नष्ट हो जाएगा. एक वृत्तांत दावा करता है कि यह व्यंजन 1965 में भारतीय सैनिकों के लिए एक सरल भोजन के समाधान के रूप में उभरा. अन्य क़िस्सों का दावा है कि एक उद्यमी होटल व्यवसायी ने मर्दाना भोजन करने वालों पर 65-मिर्च व्यंजन विधि को आज़माया और तदनुसार व्यंजन का नाम रखा.

 यह भी कहा गया कि चिकन 65 नाम इस व्यंजन को तैयार करने के लिए प्रयुक्त चूज़े की उम्र से विकसित हुआ है। चिकन 65 नामक मूल व्यंजन विधि 65 दिन के या लगभग 2 महीनों के चूज़ों के उपयोग द्वारा तैयार की गई थी। चूंकि यह एक शराब-घरों का नाश्ता है, छोटे और मुलायम चिकन, वाइन के साथ एक अच्छे स्टार्टर का काम देते हैं। (इस व्युत्पत्ति के संशयवादियों का तर्क है कि आम तौर पर एक छोटा मुलायम चूज़ा बस 25-35 दिन पुराना होता है ना कि 65 दिनों का. 65 दिनों में चूज़ा बड़ा और मोटा होगा.)

 चिकन 65 नाम पकाने से पहले पूरे चूज़े को काटे जाने वाले टुकड़े की संख्या से संबंधित है। (हालांकि, मज़ाक में यह सुझाव दिया गया है कि 65 टुकड़ों में एक पूरे चूज़े को काटने से उसका कीमा बन जाता है, ना कि चिकन 65.)

 इसके नाम की व्युत्पत्ति के बारे में एक और दिलचस्प कहानी भारत के उत्तरी राज्यों से आने वाले भारतीय सेना के सैनिकों से जुड़ी है जिनकी नियुक्ति मद्रास (अब चेन्नै) में हुई थी, जो समय काटने के लिए शहर जाते थे। सैनिकों के बीच लोकप्रिय एक रेस्तरां में मेनू स्थानीय भाषा में हुआ करता था। इसके परिणामस्वरूप मेनू न पढ़ सकने वाले गैर स्थानीय लोग भोजन का आदेश देते समय, नाम बताने की जगह अपनी पसंद बताने के लिए मेनू में दर्ज संख्या का उल्लेख करते थे (इस मामले में यह व्यंजन, संख्या 65 से जुड़ा था). कहा जाता है कि सैनिकों के बीच इस व्यंजन की लोकप्रियता बढ़ गई, जब एक ने खाया, पसंद किया और अपने साथी सैनिक को इसके बारे में बताया. उन्हें बस जाकर आइटम 65 का आदेश देने के लिए कहा गया, जो बाद में केवल चिकन 65 कहलाने लगा और समय के साथ मुख्य भोज से पहले परोसे जाना वाले इस व्यंजन का यह आधिकारिक नाम बन गया।
चिकन ६५ नाम का एक और कारण है की चूजे की उम्र जब ६५ दिनोंकी होती है तभी उसको काटा जाता है उस चिकन का स्वाद बेहतरीन होता है इसलिये उसका नाम चिकन ६५ सर्वथा यथार्थ है

 सन्दर्भ 

श्रेणी:चिकन व्यंजन
श्रेणी:भारतीय पाक-शास्त्र
श्रेणी:गूगल परियोजना
चीनी व्यंजन

चीनी व्यंजन चीन के प्रांतों में व्युत्पन्न खाद्य पदार्थों की विभिन्न शैलियों में से कोई भी है, जो विश्व के अन्य भागों में - एशिया से अमेरिकास, ऑस्ट्रेलिया, पश्चिमी यूरोप और दक्षिणी अफ़्रीका तक बहुत ही लोकप्रिय हो गए हैं। जहां ऐतिहासिक आप्रवासी चीनी आबादी बसी हों, वहीं भोजन की शैली विकसित हुई है - उदाहरण के लिए अमेरिकी चीनी व्यंजन और भारतीय चीनी व्यंजन चीनी व्यंजन के प्रमुख उदाहरण हैं, जिनका स्थानीय स्वाद के अनुरूप अनुकूलन किया गया है। हाल के वर्षों में, चीनी व्यंजन के क़द्रदान पूर्वी यूरोप और दक्षिण एशिया में भी उभरे हैं। पाक माइकेलिन गाइड ने भी अपने प्रकाशनों के हांगकांग और मकाओ संस्करण स्थापित करते हुए, चीनी व्यंजन में रुचि दर्शाई है।

 प्रस्तुति 
thumb|left|280px|आउटडोर भोज की एक चीनी चित्रकला. सांग राजवंश की यह चित्रकला मूल टैंग राजवंश का रीमेक है।
चीनी भोजन के अधिकांश व्यंजनों में, खाद्य पदार्थ को सीधे उठा कर खाने लायक़ क़ौर भर टुकड़ों में तैयार किया जाता है। पारंपरिक चीनी संस्कृतियों में, मेज़ पर चॉपस्टिकों का उपयोग किया जाता है।

पारंपरिक चीनी व्यंजन विपरीत पर आधारित होते हैं, जिससे गरम का संतुलन ठंडे से, अचार का संतुलन ताज़ा से और मसालेदार का संतुलन नरम से होता है।

 समकालीन स्वास्थ्य रुझान 

2001-2003 के लिए संयुक्त राष्ट्र के खाद्य एवं कृषि संगठन के अनुमान के अनुसार, चीनी जनवादी गणराज्य की आबादी का 12% कुपोषण का शिकार था।
देश में कुपोषित लोगों की संख्या में 1969-1971 के 386.6 मिलियन से 2001-2003 में 150.0 मिलियन तक गिरावट आई है।
1949 में जनवादी गणराज्य चीन की स्थापना के बाद संवर्धित औद्योगिकीकरण और आधुनिकीकरण से पहले, एक ठेठ चीनी किसान ने शायद ही कभी मांस या पशु उत्पाद (जिसमें अंडा भी शामिल है) खाया हो और अधिकांश भोजन में हरी सब्ज़ियों के साथ चावल शामिल होता था, जहां भोजन में प्रोटीन, मूंगफली और सोया जैसे उत्पादों से आता था। वसा और शर्करा विलासिता के पदार्थ थे जिन्हें अधिकांश लोग नियमित आधार पर नहीं खाते थे। संपत्ति में वृद्धि के साथ, चीनी आहार भी समय के चलते अधिक मांस, वसा और चीनी की खपत सहित समृद्ध हो गए हैं।

 गैलरी 

 इन्हें भी देंखे 
 चीनी मेज़ शिष्टाचार
 चीनी व्यंजनों की सूची
 चीनी व्यंजनों का इतिहास
 चीनी भोजन प्रशिक्षण संस्थान

 सन्दर्भ 
 नोट 

 स्रोत 
 
thumb|China buffet in US
 बाहरी कड़ियाँ 
 
 टाइम्स ऑनलाइन चिंग हे हुआंग चीनी भोजन पकाने के लिए 10 मूल सामग्री
 बीबीसी टू चाइनीज़ फ़ुड मेड ईज़ी
 चीनी व्यंजन स्वाद मानचित्र
 क्षेत्रीय चीनी व्यंजन, एडु साइट
 चीनी रेस्त्रां स्वाद और स्वास्थ्य के लिए जड़ी-बूटी जोड़ रहे हैं - द न्यूयॉर्क टाइम्स 
 आठ चीनी व्यंजन
 अमेरिका में हर चीनी रेस्तरां

श्रेणी:चीनी व्यंजन
श्रेणी:गूगल परियोजना
कमेड़ी

कमेड़ी कबूतर जाती का एक पक्षी है जो पश्चिम राजस्थान मे बहुत अधिक पाया जाता है ये हलके सफ़ेद रंग का होता है इसके गले पर कलि रिंग बनी होती है और पंजे सुनहरे रंग के होते है इसमें नर का शारीर थोडा मोटा होता है जबकि मादा छोटी होती है ये सफ़ेद रंग के अंडे देती है और उनके लिए घोंसला खुद ही बनती है जो कि पेड़ो पर बनाया जाता है इनके अन्डो को कोआ और सांप नुकसान पहुंचाते है सालवा कलां मे ये पक्षी बहुत है और इनके पीछे एक बुरी भावना ये है कि घर कि मुंडेर पर बैठ कर बोलना अपशगुन माना जाता है इसकी बोली को मारवाड़ी मे काको खेत काकी खेत 'कुआ आंगन जिसका मतलब बुरा निकाला जाता है।

श्रेणी:पक्षी
निर्मोही अखाड़ा

यह एक बैरागी अखाड़ा है, जो श्रीरामानन्दी वैष्णव संप्रदाय से संबंधित है‌ और इसके सरपंच महंत भास्कर दास है। ये अखाड़ा विशेषकर अयोध्या प्रकरण में 1959 में चर्चा में आया, जब इन्होनें अदालत में विवादित ढांचे के संदर्भ में वाद प्रारम्भ किया। उसने विवादित भूमि पर स्वामित्व का दावा करते हुए कहा कि अदालत द्वारा नियुक्त रिसीवर हटाया जाए। उसने खुद को उस स्थल का संरक्षक बताया जहां माना जाता है कि भगवान राम का जन्म हुआ था।
अंगूठाकार|कुंभ में निर्मोही अखाड़ा

अयोध्या मामले में सबसे पहली कानूनी प्रक्रिया 1885 में इसी अखाड़े के महंत रघुवीर दास ने प्रारम्भ करी। उन्होने एक याचिका दायर कर राम चबूतरे पर छतरी बनवाने की अनुमति मांगी, लेकिन एक साल बाद फैजाबाद की जिला अदालत ने अनुरोध खारिज कर दिया।

30/09/2010 को इलाहाबाद हाई कोर्ट का फैसला आया। विवादित जमीन को 3 हिस्सों में बांटा गया। जिसमे से एक हिस्सा एक तिहाई जमीन निर्मोही अखाड़ा को, दूसरा जहां रामलला विराजमान हैं और आसपास की जमीन राम मंदिर को। एक तिहाई सुन्नी वक्फ बोर्ड को।

वर्तमान समय में निर्मोही अखाड़े को श्री राम जन्मभूमि तीर्थ क्षेत्र न्यास में एक महत्वपूर्ण स्थान दिया गया है और निर्मोही अखाड़े की ओर से महंत दिनेंद्र दास न्यास के सदस्य है।
रहमतुल्ला

यह हिंदी के प्रसिद्ध कथाकार शैलेश मटियानी द्वारा लिखी गई कहानी है जो सांप्रदायिक स्थितियों पर कठोर व्यंग्य है।

श्रेणी:शैलेश मटियानी की कहानी
ब्लॉगिंग शब्दावली

350px|thumb|ब्लॉगिंग आज के ज़माने मे बहुत प्रसिद्ध है। 

यह चिट्ठाकारी (ब्लॉगिंग) सम्बन्धी शब्दों की एक सूची है। किसी अन्य हॉबी की तरह ब्लॉगिंग ने भी एक खास तरह की शब्दावली विकसित की है। निम्नलिखित कुछ सर्वाधिक प्रचलित शब्द एवं वाक्यांश हैं जिनमें से कुछ की व्युत्पत्ति भी दी गयी है। इनमें से अधिकतर अंग्रेजी मूल के हैं जबकि कुछ हिन्दी चिट्ठाजगत से उपजे हैं।

 अका अर्थ है अनार
आ=का अर्थ है आम

 आ 
आरऍसऍस
आइऍसऍस ऍग्रीगेटर
आरऍसऍस फीड

 इ 
 ई 
 उ 
 ऊ 
 ऋ 
 ए 
 ऍ 
ऍटम एक अन्य लोकप्रिय फीड फॉर्मेट जो कि आरऍसऍस के विकल्प के रूप में विकसित किया गया था।

 ऐ 
 ओ 
 ऑ 
 ऑटोकास्टिंग
 ऑडियोब्लॉग

 औ 
 क 
कॉलैबरेटिव ब्लॉग
कमेंट स्पैम

 ख 
 ग 

 घ 
 च 
चिट्ठा
चिट्ठाकार
चिट्ठाकारी (चिट्ठाकारिता)
चिट्ठाजगत
चिठेरा

 छ 
 ज 
जे-ब्लॉग

 झ 
 ट 
टैम्पलेट
थीम
ट्रैकबैक

 ठ 
 ड 
डैस्कटॉप ब्लॉगिंग क्लाइंट

 ढ 
 त 
 थ 
 द 
 ध 
 न 
 प 
पर्मालिंक
Phlog
फोटोब्लॉग
पिंगबैक
पॉडकास्टिंग
पोस्ट
पोस्ट स्लग
प्रविष्टि

 फ 
फिस्किंग
फ्लॉग
फीड

 ब 
Blawg A law blog.
Bleg
ब्लॉग कार्निवाल
ब्लॉग क्लाइंट
ब्लॉगर
:en:Bloggernacle
ब्लॉगीज
ब्लॉगरोल
ब्लॉगोस्फीयर
ब्लॉगवेयर
द बॉब्स

 भ 
 म 
मिल्ब्लॉग
मोब्लॉग
मॉमीब्लॉग
मल्टीब्लॉग

 य 
यूनिनागरी

 र 
रोमनागरी

 ल 
लाइफ ब्लॉग

 व 
व्लॉग
वारलॉग
वेबलॉग

 श 
 ष 
 स 
सामूहिक चिट्ठा
स्पैम टिप्पणी
स्पैम ब्लॉग (स्प्लॉग)
स्लैशडॉट प्रभाव
सब्स्क्राइब
सर्च इंजन मित्र यूआरऍल
स्थायी कड़ी

 ह 

 सन्दर्भ 

 
 
  See also BROG.
 

 बाहरी कड़ियाँ 
 ई-पण्डित द्वारा संकलित हिन्दी चिट्ठाजगत की ब्लॉगिंग शब्दावली

श्रेणी:चिट्ठा
श्रेणी:इंटरनेट शब्दावली
ब्लॉगिंग शब्दावली
ब्लॉगिंग
अयान हिरसी अली

डच लेखिका और राजनीतिज्ञ अयान हिरसी अली वाशिंगटन डीसी स्थित अमेरिकन इंटरप्राइज इंस्टीट्यूट की फेलो हैं। उनकी ‘इनफ़िडेल’ नामक संस्मरणों की किताब काफ़ी चर्चा में रही है।  इस्लाम की कथित आलोचना करती फ़िल्म की पटकथा लिखने की वजह से खतरे के साये में जी रहीं हॉलैंड की राजनेता और धर्म की प्रमुख आलोचक अयान हिरसी अली का मानना है कि इस्लाम पर व्यापक बहस होनी चाहिए और दुनिया भर में उसकी ‘व्यवस्थित समीक्षा’ की जानी चाहिए।
 परिचय 
सोमालिया में एक मुस्लिम परिवार में जन्मी और बाद में धर्म से विद्रोह करने वाली अली ने कहा कि इस्लाम का मुश्किल में होना एक ग़लत विचार है, अगर चीज़ें इसी तरह चलती रहीं तो इस्लाम मुश्किल में ज़रूर पड़ जाएगा।

अली ने वर्ष 2006 में ‘इनफ़िडेल’ (काफ़िर) शीषर्क से अपना संस्मरण प्रकाशित किया था और उन्होंने क़ुरआन शरीफ़ की कुछ आयतों की आलोचना करने वाली थेव वान गोश द्वारा निर्मित फ़िल्म ‘सबमिशन’ की पटकथा लिखने के अलावा उसमें अपना स्वर भी दिया था। इस फ़िल्म से मुसलमानों का गुस्सा भड़क गया था।

इस फ़िल्म से व्यापक तौर पर रोष उत्पन्न हो गया था और एक कट्टरपंथी समूह के सदस्य ने वर्ष 2004 में वान गोश की हत्या कर दी थी। गोश के शरीर में घोंपे गए चाकू में लगे खत में अली की हत्या की धमकी दी गई थी। अली के ख़िलाफ़ फ़तवा भी जारी किया गया है।
 इन्हें भी देखें 
 तसलीमा नसरीन
 सारा हैदर
 सलमान रुश्दी
 सेंक यूगर
 इस्लाम में धर्मत्याग

सन्दर्भ

 बाहरी कड़ियाँ 
 ‘इसलाम आज इतिहास की सबसे बड़ी समस्या है’ (अयान से साक्षात्कार)
  weblog
 
  American Enterprise Institute profile
 

श्रेणी:इस्लाम के आलोचक
श्रेणी:1969 में जन्मे लोग
श्रेणी:धर्म की समालोचना